jkorsvik/nowiki_second_scrape_merged huggingface dataset:
John Noel

John Hopkins Noel (født 6. februar 1888 i Nashville, død 4. november 1939 i Nashville, Tennessee) var en amerikansk skytter som konkurrerte under Sommer-OL 1924 i Paris.
Noelble olympisk mester i skyting under OL 1924 i Paris. Han var med på det amerikanske laget som vant lagskytingen i trap med 363 poeng, tre poeng mer enn sølvmedaljevinnerne fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det amerikanske laget var Frank Hughes som skjøt 92 poeng, Samuel Sharman (92), William Silkworth (90), Fred Etchen (89), Noel (87) og Clarence Platt (74).


== OL-medaljer ==
 1924  Paris – Gull i skyting, trap lagskyting  USA


== Eksterne lenker ==
(en) John Noel – Olympedia 
(en) John Noel – Sports-Reference (OL-resultater – arkivert)
Posietbukta

Posietbukta (russisk: Залив Посьета – Zaliv Posieta) er ei bukt i den sørvestre delen av Peter den stores bukt, mellom halvøyene Suslov og Gamov. Den er rundt 30 kilometer bred ved innløpet, og rundt 35 kilometer lang. Bukta er en del av Khasanskij distriktet. Kystlinjen er irregulær med mange bukter og nes. Det ligger flere mindre byer rundt bukta, herunder Posiet, Zarubino og Kraskino.
Den franske korvetten Caprice besøkte bukta i 1852, og kalte den d'Anville. To år senere ble kystlinjen kartlagt av ekspedisjonen til Jevfimij Putjatin, hvor blant annet skonnerten Vostok og fregatten Pallas deltok. Putjatin oppkalte bukta etter Konstantin Posiet, en av hans partnere. 
Sovjetunionens bygging av en flystripe og ubåtbase i bukta i juli 1938 provoserte japanerne, og ga støtet til en sovjetisk-japansk grensekonflikt kalt slaget ved Khasansjøen.


== Referanser ==
Sagtindan

Sagtindan er en  fjellrygg i Rondane nasjonalpark. Den høyeste toppen har en høyde på 1 838 meter over havet, og danner grensepunkt mellom Sel og Dovre kommuner i Innlandet.


== Se også ==
Liste over Norges høyeste fjell


== Fotnoter ==


== Referanser ==
Frihavn

En frihavn er et område med havn, større jernbanestasjon eller lufthavn, hvor man får innføre varer fra alle land tollfritt. Frihavnen er et nøye avgrenset område, som anses å ligge utenfor rikets tollgrense. Alt som befinner seg innenfor frihavnens grenser er fritatt fra både tollavgift og alt ettersyn og kontroll fra tollvesenets side. Andre avgifter kan dog legges på varene, som havneavgifter og lignende. Men toll ilegges først når varen føres fra frihavnen til et annet sted innen samme land. 
Frihavnen støtter på en effektiv måte et lands skipsfart og utenrikshandel, og gjør det mulig å konkurrere med utlandet både gjennom transitthandel og gjennom eksport av artikler som benytter utenlandske råvarer. 
Frihavnsinstitusjonen er gammel. Den første frihavnen var Livorno (1547). Deretter fulgte Genova (1596), Napoli (1633) og Venezia (1661). I Frankrike var Marseille frihavn fra 1669, men ble fratatt denne fordelen av nasjonalkonventet (1792–95).
På 1800-tallet forelå det flere ganger et forslag om å opprette frihavn i Kristiansand, men forslaget ble ikke iverksatt.


== Referanser ==
Eggekollan

Eggekollan er et fjell i Dovrefjell-Sunndalsfjella nasjonalpark, nord i Lesja kommune i Innlandet. Fjellet har tre topper, hvorav den nordre er den høyeste med en høyde på 1 838 meter over havet, mens den midtre er på 1 809 moh. og den sørligste på 1 765 moh.


== Se også ==
Liste over Norges høyeste fjell


== Fotnoter ==


== Referanser ==
Lågvasstinden

Lågvasstinden er et fjell i Lesja kommune i Innlandet. Det har en høyde på 1 827 meter over havet.


== Se også ==
Liste over Norges høyeste fjell


== Referanser ==
Living Proof (sang)

«Living proof» er en sang av Bruce Springsteen fra 1992. Den finnes på albumet Lucky Town. Ifølge egne uttalelser fra Springsteen handler sangen om sønnen hans og det å ha barn.


== Referanser ==
Lucky Town

Lucky Town er et musikkalbum fra 1992 av den amerikanske artisten Bruce Springsteen, utgitt 31. mars 1992 – samme dag som albumet Human Touch.
Albumet tar opp noen sentrale temaer i Springsteens musikk og enkelte sanger er ment som kommentarer til Springsteens kommersielle suksess som han til tider følte seg ukomfortabel med.


== Sporliste ==
Alle sangene er skrevet av Bruce Springsteen.

«Better Days» – 4:08
«Lucky Town» – 3:27
«Local Hero» – 4:04
«If I Should Fall Behind» – 2:57
«Leap of Faith» – 3:27
«The Big Muddy» – 4:05
«Living Proof» – 4:49
«Book of Dreams» – 4:24
«Souls of the Departed» – 4:17
«My Beautiful Reward» – 3:55


== Personell ==
Bruce Springsteen – vokal, gitar, diverse instrumenter
Gary Mallaber – trommer
Randy Jackson – bass på «Better Days»
Ian McLagan – orgel på «My Beautiful Reward»
Roy Bittan – keyboard på «Leap of Faith», «The Big Muddy» og «Living Proof»
Patti Scialfa – bakgrunnsvokal på «Better Days», «Local Hero» og «Leap of Faith»
Soozie Tyrell – bakgrunnsvokal på «Better Days», «Local Hero» og «Leap of Faith»
Lisa Lowell – bakgrunnsvokal på «Better Days», «Local Hero» og «Leap of Faith»


== Referanser ==


== Eksterne lenker ==
(en) Lucky Town på Discogs 
(en) Lucky Town på MusicBrainz 
(en) Lucky Town på Spotify 
(en) Lucky Town på AllMusic
Galleriet (kjøpesenter)

Galleriet er et kjøpesenter ved Torgallmenningen i Bergen sentrum. Senteret åpnet 12. november 1988 og er et av Bergen Sentrums største kjøpesentre. Senteret har 70 butikker i de fleste bransjer, fordelt over 7 etasjer. I 2018 fikk senteret en omfattende rehabilitering.


== Historie ==
Galleriets særpreg er arkitekturen og tilknytningen til de fem nyklassiske gårdene fra 1923 tegnet av Finn Berner. Inntil Galleriet åpnet stod de fem byggene adskilt, med parkering i bakgården. Stilelementene fra 1920 tallet i både eksteriør og interiør er beholdt i kombinasjon med det moderne og stilrene. 


== Eksterne lenker ==
Galleriets hjemmeside
Mumij Troll

Mumij Troll (russisk: Мумий Тролль, engelsk: Mumiy Troll) er et russisk rockeband grunnlagt i 1981 i Vladivostok av lingvisten Ilja Lagutenko. Navnet har ingen mening på russisk, men refererer til Mummitrollet av Tove Jansson.


== Historie ==
Gruppen startet som et garasjeband i Sovjetunionens siste år. Forutsetningene for rockemusikk hadde da blitt bedre under glasnostperioden, og bandet lyktes i å gjøre stor suksess i hjemmebyen Vladivostok. Gruppen hadde et opphold da Lagutenko reiste utenlands for å arbeide, men i 1997 ble bandet gjenforent og utga sitt første offisielle album: Морская (Morskaja, som betyr marin). Musikkstilen, en melodisk type hardrock, ble meget populær.
Syv måneder senere ble bandets andre album, Ikra (Икра – «kaviar») utgitt, og også det ble en stor fremgang. Bortsett fra noen singler tok det hele tre år før bandet utga sitt neste album, med mer poporientert musikk. 
Mumij Troll representerte Russland under Eurovision Song Contest 2001 i København, og ble nummer tolv med sangen «Lady Alpine Blue».
Bandet har en betydelig tilhengerskare i Skandinavia og opptrådte på No Name Fever exhibition for AIDS i Göteborg 2006.


== Besetning ==
Ilja Lagutenko: vokalist, gitar
Jevgenij «Sdvig» Zvidennyj: bass
Oleg Pungin: trommer
Jurij Tsaler: gitar, keyboard, saksofon


== Diskografi ==
Novaja luna aprelja (Новая луна апреля, Nymåne i april) — utgitt på kassett 1985
Delaj Ju-Ju (Делай Ю-Ю) — 1990
Morskaja (Морская) — første studioalbum 1997
Ikra (Икра, Kaviar) — andre studioalbum 1997
Sjamora – pravda o Mumijakh i Trolljakh (Шамора. Правда о Мумиях и Троллях) — samlealbum 1998
S novym godom, Krosjka! (С Новым Годом, Крошка!, Gott nytt år, Baby!) — EP 1998
Totsjno Rtut Aloe (Точно Ртуть Алоэ) — tredje studioalbum 2000
Meamury (Меамуры) — fjerde studioalbum 2002
Pokhititeli knig (Похитители Книг) — soundtrack
Slijanije i poglosjtsjenije (Слияние и Поглощение) — femte studioalbum 2005
Amba (Амба) — sjette studioalbum 2007


== Eksterne lenker ==
(ru) Offisielt nettsted 
(en) Offisielt nettsted 
(en) Mumiy Troll – kategori av bilder, video eller lyd på Commons 
(en) Mumij Troll på Discogs 
(en) Mumij Troll på MusicBrainz 
(en) Mumij Troll på Spotify 
(en) Mumij Troll på Songkick 
(en) Mumij Troll på Last.fm 
(en) Mumij Troll på AllMusic 
Mumij Troll på Youtube
Kløverhuset

Kløverhuset var et kjøpesenter i Strandgaten i Bergen Sentrum. Senteret som ble stengt i 2021 var betegnet som Norges eldste kjøpesenter.  


== Historie ==
Kløverhuset ble grunnlagt  9. mars 1852 av firmaet Joh. Petersen og var da manufakturforretning, garn, en gros & detalj, konfeksjonsfabrikk, trikotasjefabrikk og skjortefabrikk.Etter bergensbrannen i 1916 ble bygårdene Strandgaten 13—15 reist av arkitektene Ingolf Danielsen og Leif Grung og de var ferdig i 1923 og 1935. Strandkaien 10—12  var tegnet av Ingolf Danielsen og var ferdig i 1924. I 1988 ble disse bygningene bygget sammen til kjøpesenteret av arkitekten Heien G. Kahs.Kløverhuset ønsket ved etableringen å fremstå som et eksklusivt preget varehus med motebutikker av ypperste kvalitet.


== Referanser ==


== Litteratur ==
Arnesen, Odd, Kielland, Anton M; Bergens forretningsstrøk før og nu, Bergen 1928.
Nyberg, Jahn og Røyrane, Eva; Arkitektur GuideBergen, Bergen 2008 ISBN 978-82-7128-500-5


== Eksterne lenker ==
Kløverhusets hjemmeside
Bergen byleksikon på nett, om Kløverhuset
Bergen byleksikon på nett, om Kløver-Sundt
Xhibition

Xhibition er et kjøpesenter i Småstrandgaten i Bergen sentrum, som åpnet i 2004, etter totalrenovering, lokalisert i den gamle bygningen for hovedpostkontoret i Bergen. Bygget var oppført i 1956. Bygget rommer nå 20 000 kvadratmeter fordelt på fem etasjer, med over 40 butikker og virksomheter i forskjellige bransjer.


== Eksterne lenker ==
Offisielt nettsted
He (Ma’anshan)

He (kinesisk: 和县; pinyin: Hé Xiàn) er et fylke i provinsen Anhui i Folkerepublikken Kina. Det ligger i byprefekturet Ma'anshan.
Befolkningen var på 642 036 innbyggere i 1999.Frem til 22. august 2011 var fylket del av det da avskaffede byprefekturet Chaohu (滁州市).


== Kulturminner ==
Funnstedet for Hexian Homo erectus (Hexian yuanren yizhi, 和县猿人遗址) ble i 1988 tilføyd på Folkerepublikken Kinas liste over kulturminner. Fossilene av disse homo erectus-førmenneskene ble utgravd i Longtandong-hulen i Wanjiashan-fjellet i He fylke i  1980 og 1981.


== Litteratur ==
Deborah A. Bakken: Taphonomic Parameters of Pleistocene Hominid Sites in China (Online)


== Referanser ==


== Eksterne lenker ==
Lokalregjeringens hjemmeside
Site of Hexian Ape Man
Hexian Homo erectus
Endocranial cast of Hexian Homo erectus from South China
Qimen

Qimen (kinesisk: 祁门县; pinyin:  Qímén Xiàn) er et fylke i provinsen Anhui i Folkerepublikken Kina. Det ligger i byprefekturet Huangshan.
Befolkningen var på 184 651 innbyggere i 1999.Området ble organisert som fylke i 766, under Tangdynastiet. Deler av fjellkjeden Huang Shan ligger innen fylkesgrensen.


== Kulturminner ==
Den gamle tribunen i Qimen (Qimen gu xitai, 祁门古戏台) er oppført på Folkerepublikken Kinas liste over kulturminner.


== Økonomi ==
I Qimen fylke dyrkes det te, og den svarte te som kalles Keemun-te er oppkalt etter Qimen.


== Referanser ==


== Eksterne lenker ==
Lokalregjeringens hjemmeside
Qimen gu xitai guanshang
Shitai

Shitai (kinesisk: 石台县; pinyin:  Shítái Xiàn) er et fylke i provinsen Anhui i Folkerepublikken Kina. Det ligger i byprefekturet Chizhou.
Befolkningen var på 111 520 innbyggere i 1999.Deler av fjellkjeden Huang Shan ligger innen fylkesgrensen mot Qimen. Her er naturparken Guniujiang, som skal ha de siste restene av urskog man kan finne i det østlige Kina.
Shitai produserer te og silke. 


== Administrative enheter ==
Storkommuner:

Renli (仁里镇), Hengdu (横渡镇), Xianyu (仙寓镇), Qidu (七都镇), Xiaohe (小河镇), Dingxiang (丁香镇);Kommuner:

Dayan (大演乡), Jitan (矶滩乡).


== Referanser ==


== Eksterne lenker ==
Lokalregjeringens hjemmeside
Qingyang (Chizhou)

Qingyang (kinesisk: 青阳县; pinyin:  Qīngyáng Xiàn) er et fylke i provinsen Anhui i Folkerepublikken Kina. Det ligger i byprefekturet Chizhou.
Befolkningen var på 279 415 innbyggere i 1999.Fjellet Jiuhua (Jǐuhuáshān) ligger i fylket. Det er ett av den kinesiske buddhismes fire hellige fjell.


== Kommunikasjoner ==
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.


== Referanser ==


== Eksterne lenker ==
Lokalregjeringens hjemmeside Arkivert 15. desember 2008 hos Wayback Machine.
Changfeng

Changfeng (kinesisk: 长丰县; pinyin:  Chángfēng Xiàn) er et fylke i provinsen Anhui i Folkerepublikken Kina. Det ligger i byprefekturet Hefei.
Befolkningen var på 956 059 innbyggere i 1999.


== Referanser ==


== Eksterne lenker ==
Lokalregjeringens hjemmeside Arkivert 16. oktober 2008 hos Wayback Machine.
Pust (album)

Pust er det 22. albumet av Bjørn Eidsvåg, utgitt i 2008. Det inneholder tolv sanger. Produsent er Anders Engen, mens det er mikset av George Tanderø. Da albumet ble utgitt lød pressemeldingen at Eidsvåg så dette som det tredje albumet i trilogien som før inneholdt Nåde og Tålt. Albumet ble spilt inn i en låve i Ny Hellesund utenfor Kristiansand i juni 2008. 


== Sporliste ==
«Sjelen spise sakte»
«E du den du e»
«Svart måne»
«Jerusalem»
«Sett»
«Blikket ditt»
«Pust»
«For seint»
«Pakk og dra»
«Dans på roser»
«Vinternatt»
«Sett at»


== Musikere ==
Geir Sundstøl, Børge Petersen-Øverleir – gitarer
Georg Riedel – kontrabass
Nikolai Hængsle Eilertsen – elbass, gitarer, kor
David Wallumrød – tangenter, kor
Paolo Vinaccia – perkusjon
Erland Dahlen – trommer, perkusjon, kor
Anders Engen – perkusjon, kor


== Andre medvirkende ==
Tekster og melodier: Bjørn Eidsvåg
Arrangementer: Bjørn og bandet
Produsent: Anders Engen
Mixet av George Tanderø i Kongshavn Studio
Foto: Stian Andersen
Tittelillustrasjon: Kjell Nupen
Design av Magnus Rakeng i Melkeveien


== Utgivelser ==
2008 CD Petroleum Records RRCD 14


== Kilder ==
https://web.archive.org/web/20090926044910/http://www.quint.no/side.php?iId=94


== Eksterne lenker ==
(en) Pust på Discogs 
(en) Pust på MusicBrainz 
(en) Pust på Spotify
Linxia (fylke)

Linxia (kinesisk: 临夏县; pinyin:  Línxià Xiàn) er et fylke i Gansu i Folkerepublikken Kina. Det ligger i det autonome prefekturet Linxia Hui.
Fylket hadde 370 417 innbyggere i 1999.


== Referanser ==
Kangle

Kangle (kinesisk: 康乐县; pinyin:  Kānglè Xiàn) er et fylke i Gansu i Folkerepublikken Kina. Det ligger i det autonome prefekturet Linxia Hui.
Befolkningen var på 234 693 innbyggere i 1999.


== Referanser ==


== Eksterne lenker ==
Lokalregjeringens hjemmeside
Yongjing

Yongjing (kinesisk: 永靖县; pinyin:  Yǒngjìng Xiàn) er et fylke i Gansu i Folkerepublikken Kina. Det ligger i det autonome prefekturet Linxia Hui.
Befolkningen var på 195 380 innbyggere i 1999.


== Kulturminner ==

Binglingsigrottene (Binglingsi shiku) ble i 1961 oppført på Folkerepublikken Kinas liste over kulturminner.


== Dinosaurer ==
I den statlige geoparken i Lujiaxia, fylkets administrasjonssete, er det 1.724 fotavtrykk fra dinosaurer, funnet på den norde bredden av innsjøen Taiji Hu (太极湖). Blant artene som er belagt er sauropoda, theropoda, ornithomimus, ornithopoda, pterosauria og coelurosauria.


== Samferdsel ==
Kinas riksvei 213 går gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 


== Referanser ==


== Eksterne lenker ==
Lokalregjeringens hjemmeside
Guanghe

Guanghe (kinesisk: 广河县; pinyin:  Guǎnghé Xiàn) er et fylke i Gansu i Folkerepublikken Kina. Det ligger i det autonome prefekturet Linxia Hui.
Befolkningen var på 192 495 innbyggere i 1999.


== Referanser ==
Hezheng

Hezheng (kinesisk: 和政县; pinyin:  Hézhèng Xiàn) er et fylke i Gansu i Folkerepublikken Kina. Det ligger i autonome prefekturet Linxia Hui.
Befolkningen var på 192 160 innbyggere i 1999.


== Referanser ==
Øyrane Torg

Øyrane Torg er et kjøpesenter i bydelen Arna i Bergen, eiere er DNB SPF. Senteret åpnet i 1994, og har over 40 butikker og virksomheter i forskjellige bransjer, i tillegg til bydelens kommunale servicekontorer. Senteret var tidligere eid av Nistad Gruppen AS. Senteret ble utvidet i perioden 2002-2004 og igjen fra 2007/2008.
I 2017 ble kjøpesenteret kjøpt av DNB Scandinavian Property Fund.


== Referanser ==


== Eksterne lenker ==
Offisielt nettsted 
Mate-URL
Huachi

Huachi (kinesisk: 华池县; pinyin:  Huáchí Xiàn) er et fylke i Gansu i Folkerepublikken Kina. Det ligger i byprefekturet Qingyang.
Befolkningen var på 124 299 innbyggere i 1999.


== Referanser ==


== Eksterne lenker ==
Lokalregjeringens hjemmeside
Zhenyuan (Qingyang)

Zhenyuan (kinesisk: 镇原县; pinyin:  Zhènyuán Xiàn) er et fylke i Gansu i Folkerepublikken Kina. Det ligger i byprefekturet Qingyang.
Befolkningen var på 491 630 innbyggere i 1999.


== Referanser ==


== Eksterne lenker ==
Lokalregjeringens hjemmeside
Woyang

Woyang (kinesisk: 涡阳县; pinyin:  Wōyáng Xiàn) er et fylke i provinsen Anhui i Folkerepublikken Kina. Det ligger i byprefekturet Bozhou.
Befolkningen var på 1 341 121 innbyggere i 1999.


== Referanser ==
Quanjiao

Quanjiao (kinesisk: 全椒县; pinyin:  Quánjiāo Xiàn) er et fylke i provinsen Anhui i Folkerepublikken Kina. Det ligger i byprefekturet Chuzhou. Befolkningen var på 450 390 innbyggere i 1999.En museum til minne om bysbarnet Wu Jingzi, en kjent embedsmann og forfatter under Qing-dynastiet, befinner seg i fylket.


== Samferdsel ==
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.


== Referanser ==


== Eksterne lenker ==
Lokalregjeringens hjemmeside
Huaiyuan

Huaiyuan (kinesisk: 怀远县; pinyin:  Huáiyuǎn Xiàn) er et fylke i provinsen Anhui i Folkerepublikken Kina. Det ligger i byprefekturet Bengbu.
Befolkningen var på 1 240 871 innbyggere i 1999.


== Administrative enheter ==
Storkommuner:

Tangji (唐集镇), Shuangqiaoji (双桥集镇), Baoji (鲍集镇), Macheng (马城镇), Longkang (龙亢镇), Heliu (河溜镇), Changfen (常坟镇), Weizhuang (魏庄镇), Chengguan (城关镇), Wanfu (万福镇)Kommuner:

Zhaoying (找郢乡), Yingqian (荆芡乡), Lanqiao (兰桥乡), Xuwei (徐圩乡), Chuji (褚集乡), Feihe (淝河乡), Feinan (淝南乡), Gusheng (古城乡), Chenji (陈集乡)


== Referanser ==


== Eksterne lenker ==
Lokalregjeringens hjemmeside
Shucheng

Shucheng (kinesisk: 舒城县; pinyin:  Shūchéng Xiàn) er et fylke i provinsen Anhui i Folkerepublikken Kina. Det ligger i byprefekturet Lu'an.
Befolkningen var på 977 729 innbyggere i 1999.


== Samferdsel ==
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.


== Referanser ==


== Eksterne lenker ==
Lokalregjeringens hjemmeside
Dangtu

Dangtu (kinesisk: 当涂县; pinyin:  Dāngtú Xiàn) er et fylke i provinsen Anhui i Folkerepublikken Kina. Det ligger i byprefekturet Ma'anshan.
Befolkningen var på 668 369 innbyggere i 1999.


== Kulturminner ==
Dikteren Li Bais grav  (Li Bai mu, 李白墓) ligger her, og ble i 2006 tilføyd på Folkerepublikken Kinas liste over kulturminner. Li Bai (701-762) var en av Tang-tidens fremste diktere.  Ifølge tradisjonen skal han ha druknet idet han i beruset tilstand forsøkte å omfavne speilbildet av månen i en elv i fylket Dangtu.


== Samferdsel ==
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.


== Referanser ==


== Eksterne lenker ==
Li Bai mu yuan
Fanchang

Fanchang (kinesisk: 繁昌县; pinyin:  Fánchāng Xiàn) er et fylke i provinsen Anhui i Folkerepublikken Kina. Det ligger i byprefekturet Wuhu.
Befolkningen var på 455 024 innbyggere i 1999.


== Kulturminner ==
Fanchang-keramikkbrennovnene (繁昌窑遗址, Fánchāng yáo yízhǐ) og Renzidonggrotten (人字洞遗址, Rénzì dòng yízhǐ) er oppført på Folkerepublikken Kinas liste over kulturminner.


== Litteratur ==
Jin et al.: «A Preliminary Study on the Early Pleistocene Deposits and the Mammalian Fauna from the Renzi Cave, Fanchang, Anhui, China», i Acta Anthropologica Sinica, Supplement to Vol. 19, 2000
«The Early Pleistocene Deposits and Mammalian fauna from Renzidong, Fanchang, Anhui Province, China», i Acta Anthropologica Sinica, 19(3): 185-198


== Referanser ==


== Eksterne lenker ==
Lokalregjeringens hjemmeside
Ancient Kiln Find Rewrites History of Celadon Porcelain
Yingqing (shadow blue) ware, also known as Qingbai ware (literally 'bluish white ware') Arkivert 23. mai 2006 hos Wayback Machine.
Fanchang yao
Qingbai ci
Song Fanchang yao qingbai ci zhuzi
Xuanzhou yao Xuanzhou yao
Amfi Knarvik

AMFI Knarvik er et kjøpesenter i kommunesenteret Knarvik i Alver kommune, 25 km nord for Bergen sentrum. Senteret ble åpnet 28. juni 1978. I dag har senteret over 60 butikker og totalt 100 forskjellige virksomheter fordelt på 28 000 kvm, inklusive en rekke offentlige og private tjenestefunksjoner, i tillegg til 750 parkeringsplasser. I 2007 hadde senteret en omsetning på 482 millioner kroner. I 2004 fikk senteret glasstak, noe som økte omsetningen betraktelig. Senteret ble utvidet med et nytt parkeringshus, med plass til matvarehandel., som ble ferdigstilt sommeren 2010.
Senteret skiftet navn fra Knarvik Senter til AMFI Knarvik i oktober 2022. AMFI Knarvik markedsfører seg selv som et møtested mellom handel og kultur. På scenen midt i senteret blir det ofte holdt konserter og arrangementer, blant annet i sammenheng med Strilajazz'n.
Avisa Nordhordland har sine kontorer i Knarvik senter.


== Referanser ==


== Eksterne lenker ==
Knarvik senters hjemmeside Arkivert 4. mars 2009 hos Wayback Machine.
FK Lutsj Vladivostok

FC Lutsj-Energija (russisk: Футбольный клуб «Луч-Энергия» Владивосток – Futbolnyj klub «Lutsj-Energija» Vladivostok) er et russisk fotballag hjemmehørende i Vladivostok. I 2005 vant Lutsj-Energija russisk 1. divisjon og spilte i russisk Premjer-Liga fra 2006 til 2008. De unngikk bare så vidt nedrykk i 2007, og rykte ned i 2008.
Klubben het Lutsj før 2003, da navnet ble endret til Lutsj-Energija etter en sponsoravtale med Dalenergo, et kraftdistribusjonsselskap.


== Historie ==
Lutsj spilte i den sovjetiske toppdivisjonen i 1958. Klubben spilte i Fjerne østens regionale turnering av «B-klasse»-lag og vant den i 1965, og oppnådde med det opprykk til «A-klassen». Lutsj spilte i denne regionale turneringen til ligaen ble reorganisert i 1972.
Fra 1972 til 1991 spilte Lutsj i Østlig sone av den sovjetiske andre liga. Klubbens beste resultat nr. 2 i 1984.
I 1992, etter oppløsningen av Sovjetunionen, fikk Lutsj rett til å spille i den Østlige sone av Russlands 1. divisjon, og vant den turneringen. Lutsj spilte i Premjer-Liga i 1993, men rykket ned etter å ha endt på 15.-plass.
Lutsj spilte i russisk 1. divisjon fra 1994 til de rykket ned i 1997, og i russisk 2. divisjon fra 1998 til 2003. I 2003 ble Lutsj-Energija nr. 1st i Østre sone og klarte opprykk. Klubben tilbrakte to år i russisk 1. divisjon, før de klarte opprykk til Premjer-Liga i 2005.


== Komplikasjoner ==
Laget befinner seg lengst øst i landet, og dette medfører et betydelig problem for bortelagene. Da de spilte hjemmekamp mot FC Zenit Sankt Petersburg, kjørte tre Zenit-fans (Jevgenij Stepanov, Aleksandr Zarajskij og Veronika Davidova) 15 000 km tvers over landet, bare for å oppleve at bilen deres knakk sammen da de kom til Vladivostok, slik at de ikke kunne kjøre hjem igjen. De tok derfor Den transsibirske jernbanen tilbake til Sankt Petersburg, og da de kom hjem ble de belønnet av klubben med en ny bil, den 1. oktober 2006. 
Igor Akinfejev, CSKA Moskvas målvakt, sa at «de burde spille i den japanske ligaen», etter at laget hans tapte 4-0 etter en syv timers flytur.


== Referanser ==


== Eksterne lenker ==
Offisielt nettsted  (russisk)
fanklubb-nettsted (russisk)
Søramerikansk fanklubb-nettsted (spansk)